สวัสดีค่ะ พอดีครูที่โรงเรียนแจ้งว่ามาลูกชายวัย 7 ขวบ มีพฤติกรรมที่ก้าวร้าว ซน ดื้อ ไม่นิ่ง ชอบแกล้งคนอื่น ตอนนี้หนักใจมากเลยค่ะ อยากพาไปพบแพยท์ค่ะ แนะนำหน่อยน่ะค่ะ
สวัสดีค่ะ ในเด็กที่มีพฤติกรรมก้าวร้าวนั้นอาจมีการใช้กำลัง การใช้คำพูด รวมไปถึงการทำลายข้าวของ สำหรับวัยเด็ก พฤติกรรมเหล่านี้เป็นสิ่งสำคัญขั้นหนึ่งของพัฒนาการ ซึ่งต้องได้รับการขัดเกลาให้เด็กแสดงพฤติกรรมอย่างเหมาะสม เพื่อให้เด็กเติบโตไปเป็นผู้ใหญ่ที่รู้จักควบคุมอารมณ์ได้สาเหตุอาจเกิดจากการเลียนแบบพฤติกรรมก้าวร้าวรุนแรงจากคนในครอบครัวหรือสังคม เรียกร้องความสนใจ มีปัญหาภายในครอบครัว เกิดจากความรู้สึกกลัวหรือสงสัยจึงแสดงพฤติกรรมก้าวร้าวออกมา หรือมีปัญหาทางจิตหากครูได้แจ้งว่าลูกมีพฤติกรรมที่ผิดปกติจริง แนะนำพาไปพบจิตแพทย์เพื่อประเมินเพิ่มเติมโดยเร็ว และรักษาตามที่แพทย์แนะนำเบื้องต้นควรอย่าใช้ความรุนแรงตอบโต้ แสดงตัวอย่างวิธีจัดการกับอารมณ์อย่างถูกต้องให้ลูกเห็นเป็นตัวอย่าง คอยตักเตือนเมื่อเห็นลูกมีพฤติกรรมที่ไม่ดี ไม่ควรนิ่งเฉยหรือปล่อยผ่านไป และชื่นชมเมื่อเด็กประพฤติตัวดีอ่านเพิ่มเติม